ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 23.05.1997 
COM(97) 249 τελικό 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ 
ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ 
ΣΧΕΤΙΚΑ ΜΕ ΤΟΝ ΕΛΕΓΧΟ ΤΩΝ ΝΕΩΝ ΣΥΝΘΕΤΙΚΩΝ ΝΑΡΚΩΤΙΚΩΝ 

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ 
ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ 
ΣΧΕΤΙΚΑ ΜΕ ΤΟΝ ΕΛΕΓΧΟ ΤΩΝ ΝΕΩΝ ΣΥΝΘΕΤΙΚΩΝ ΝΑΡΚΩΤΙΚΩΝ 
ΕΙΣΑΓΩΓΗ 
Κάθε χρόνο παράγονται στα κράτη μέλη της Ευρωπαϊκής Ένωσης μεγάλες 
ποσότητες νέων συνθετικών ναρκωτικών. Η κατανάλωση τους παρουσιάζει 
ανοδικές τάσεις, μεταξύ των νέων κυρίως. Η εξέλιξη αυτή αποτελεί σοβαρή 
απειλή για την υγεία και τη ζωή τους και πηγή σοβαρής ανησυχίας για τον 
ευρωπαίο πολίτη, ο οποίος περιμένει την ανάληψη επείγουσας δράσης σε όλα 
τα επίπεδα ώστε να αναστραφεί η τάση αυτή. 
Η δράση πρέπει να είναι αποφασιστική ώστε να διατηρηθεί η αξιοπιστία των 
σημαντικών προσπαθειών που αναλαμβάνονται στην Ευρωπαϊκή Ένωση για 
την καταπολέμηση της καλλιέργειας και παραγωγής ναρκωτικών σε ολόκληρο 
τον κόσμο. 
Η απότομη αύξηση της παράνομης παραγωγής, της παράνομης διακίνησης 
και της χρήσης των νέων αυτών συνθετικών ναρκωτικών στην Ευρώπη μπορεί 
να αποδοθεί σε διαφόρους παράγοντες, οι οποίοι και τα διαφοροποιούν από 
άλλα πιο συνηθισμένα ναρκωτικά φυτικής προελεύσεως. Οι παράγοντες αυτοί 
είναι: 
• τα συστατικά που απαιτούνται για την παραγωγή τους διατίθενται όλα μέσα 
στην ΕΕ, με την έννοια ότι μπορούν να παραχθούν σε τοπικό επίπεδο, κοντά 
στις περιοχές όπου καταναλώνονται-
• η παρασκευή τους είναι σχετικώς εύκολη· χρησιμοποιούνται γι' αυτήν 
πρόδρομες ουσίες που διακινούνται ελεύθερα στην αγορά και η προς τούτο 
απαιτούμενη υποδομή δεν είναι περίπλοκη· αρκεί μια εγκαταλελειμμένη 
αποθήκη ή ακόμη και μια κινητή εγκατάσταση; 
• είναι φθηνότερες από την κοκαΐνη ή από άλλες ουσίες φυτικής 
προελεύσεως που είναι τα "πιο συνηθισμένα" από τα κυριότερα διεγερτικά 
στις παράνομες αγορές, και έχουν μεγαλύτερης διάρκειας επίδραση· 
• σε ορισμένες χώρες θεωρούνται ως μόδα και εντάσσονται στα ήθη της 
νεολαίας, χωρίς να συνδέονται στενά με την κλοπή ή με το βίαιο έγκλημα-
• ο κίνδυνος για τη δημόσια υγεία υποτιμάται συχνά στα μάτια της κοινής 
γνώμης. Δεν είναι πάντοτε εύκολο να γίνεται διάκριση με παρεμφερή 
προϊόντα που διακινούνται νόμιμα και που χρησιμοποιούνται συχνά για 
ορισμένο σκοπό, όπως π.χ. για αυξημένη αντοχή στον πόνο. 
Έχουν ωστόσο κοινά χαρακτηριστικά με φυτικής προελεύσεως ναρκωτικά, εκ 
των οποίων το κυριότερο είναι ότι θέτουν σε ανάλογο κίνδυνο την υγεία του 
ανθρώπου και συνιστούν για τους νέους μεγάλη απειλή. 
-Λ-
Το κοινοτικό πρόγραμμα δράσης για την πρόληψη της εξάρτησης από 
τα ναρκωτικά συμβάλλει ήδη στην καλύτερη ενημέρωση του κοινού και στην 
εξεύρεση απαντήσεων απέναντι στην απειλή αυτή, σε επίπεδο υγείας και 
κοινωνίας. Συγκεκριμένα, το εν λόγω πρόγραμμα παρέχει υποστήριξη σε 
υπερεθνικά πιλοτικά έργα τα οποία αποβλέπουν σε οικοδόμηση ενός 
συστήματος εντοπισμού των τάσεων κατανάλωσης ναρκωτικών μεταξύ των 
νέων, αξιολόγηση της γενικευμένης χρήσης ναρκωτικών σε συγκεκριμένα 
περιβάλλοντα όπως σκηνές μουσικής techno και ανάπτυξη ανταλλαγών 
δεδομένων σε υπερεθνικό επίπεδο σχετικά με τις τάσεις του φαινομένου των 
ναρκωτικών. 
Η Ευρωπαϊκή Επιτροπή, από κοινού με την προεδρία του Συμβουλίου και με το 
Ευρωπαϊκό Κοινοβούλιο, έχει κατ' επανάληψη σταθεί στο πρόβλημα για να 
ζητήσει την ανάληψη κατά προτεραιότητα δράσης σε επίπεδο Ευρωπαϊκής 
Ένωσης. Η καταπολέμηση των ναρκωτικών υπήρξε κεντρικό θέμα συζήτησης 
της ιρλανδικής προεδρίας, και το Ευρωπαϊκό Συμβούλιο του Δουβλίνου 
επισήμανε με σαφήνεια την ανάγκη απαγόρευσης της εγχώριας παραγωγής 
και παράνομης διακίνησης συνθετικών ναρκωτικών στα κράτη μέλη. 
Η παρούσα ανακοίνωση αποτελεί τη συμβολή της Επιτροπής στην εξέλιξη της 
υπόθεσης. 
ΤΟ ΠΡΟΒΛΗΜΑ 
Η παγκόσμια διάσταση του προβλήματος απηχείται στο ολοένα και 
μεγαλύτερο ενδιαφέρον διεθνών φορέων της οικογένειας των Ηνωμένων 
Εθνών (Παγκόσμια Οργάνωση Υγείας, Διεθνές Όργανο Ελέγχου 
Ναρκωτικών/1 NCB, Επιτροπή Ναρκωτικών). 
Προς αντιμετώπιση του προβλήματος σε παγκόσμιο επίπεδο, υπάρχει ένα 
σημαντικό διεθνές νομικό μέσο που χρονολογείται από το 1971, η σύμβαση 
των Ηνωμένων Εθνών για τις ψυχότροπες ουσίες. 
Η σύμβαση του 1971, που την έχουν κυρώσει και την εφαρμόζουν 146 χώρες, 
και την ενδυναμώνουν κατά συνέπεια οι σχετικές διατάξεις της από 1988 
σύμβασης των Ηνωμένων Εθνών κατά της παράνομης διακίνησης ναρκωτικών 
και ψυχοτρόπων ουσιών, παρέχει το ουσιαστικό διεθνές πλαίσιο 
προγραμματισμού και απαγόρευσης των κυριότερων συνθετικών ναρκωτικών 
που αναγνωρίζονταν τότε ως επικίνδυνα για την υγεία. Η σύμβαση του 1971 
διαθέτει μηχανισμό ενημέρωσης, η πρόσφατη όμως πείρα έχει δείξει ότι ο 
μηχανισμός αυτός, καθώς απαιτεί παγκόσμια συναίνεση, είναι βραδυκίνητος, 
και βεβαίως ούτε ευέλικτος ούτε αρκετά ταχύς είναι για να παρακολουθεί την 
εμφάνιση νέων συνθετικών φαρμάκων στην αγορά, τα οποία σχεδιάζονται 
σκοπίμως πολλές φορές ακριβώς για να παρακάμψουν τις διατάξεις της 
σύμβασης. 
Η Ευρωπαϊκή Ένωση και τα κράτη μέλη αυτής έχουν ωστόσο στη διάθεση 
τους - από τότε κυρίως που τέθηκε σε ισχύ η συνθήκη για την Ευρωπαϊκή 
Ένωση - μια σειρά μέσων και δυνατοτήτων για να αντιδρούν ταχέως και 
αποτελεσματικά μεταξύ τους προς αντιμετώπιση του κινούμενου στόχου των 
νέων συνθετικών ναρκωτικών. 
-2-
Τα συνθετικά ναρκωτικά, όπως και τα φυτικής προελεύσεως ναρκωτικά, 
εξαρτώνται από ορισμένες πρόδρομες χημικές ουσίες. Από τις 22 ουσίες που 
ελέγχονται με κοινοτική νομοθεσία σε εφαρμογή της σύμβασης του 1988, 8 
σχετίζονται άμεσα με συνθετικά ναρκωτικά1, χρειάζεται δε να προστεθούν και 
άλλες. 
Αναφορικά με τα τελικά προϊόντα (τα ίδια δηλαδή τα συνθετικά ναρκωτικά σε 
παράθεση προς τις πρόδρομες χημικές ουσίες αυτών), όλα τα κράτη μέλη της 
ΕΕ έχουν θεσπίσει νομοθετικά τον έλεγχο των ψυχοτρόπων ουσιών, στο 
πλαίσιο της σύμβασης του 1971 (βλ ΠΑΡΑΡΤΗΜΑ Ι). Η σύμβαση αυτή 
προβλέπει τον έλεγχο των ταξινομημένων ουσιών βάσει του ακριβούς χημικού 
ορισμού αυτών. 
Επειδή ωστόσο τα διεγερτικά τύπου αμφεταμίνης έχουν πολύ παρεμφερή 
χημική δομή, προσφέρονται για ελάσσονες τροποποιήσεις του συντακτικού 
τους τύπου, με αποτέλεσμα να προκύπτουν διαφορετικά τελικά προϊόντα. 
Τέτοιες τροποποιήσεις εκκινούν από διάφορα αίτια: 
(i) εσκεμμένη προσπάθεια παράκαμψης της νομοθεσίας που διέπει τις 
πρόδρομες ουσίες, 
(ϋ) πιθανή χρήση και διαθεσιμότητα μη καταγεγραμμένων προδρόμων 
ουσιών, 
(iii) σκόπιμη παραγωγή διεγερτικών τύπου αμφεταμίνης που δεν καλύπτονται 
από την εθνική νομοθεσία ή από κάποια διεθνή σύμβαση. 
Η παρασκευή μεγάλου αριθμού χημικών ουσιών με τροποποιημένο συντακτικό 
τύπο είναι χημικώς δυνατή, η βασική όμως σύνθεση της αμφεταμίνης 
παραμένει αμετάβλητη. Ορισμένα τέτοια παράγωγα που είναι σήμερα 
δημοφιλή στην Ευρώπη δεν εμπίπτουν στο πεδίο εφαρμογής της σύμβασης 
του 1971 περί ψυχοτρόπων ουσιών. Μολονότι το πρόβλημα μπορεί θεωρητικά 
να αντιμετωπιστεί με τακτική τροποποίηση των καταλόγων ουσιών της 
σύμβασης του 1971, αναμένεται ότι η διαδικασία αυτή θα διαρκέσει 2-3 έτη. 
Μπορεί συνεπώς να μεσολαβήσει κάποιο κενό από τη στιγμή που νέα 
συνθετικά ναρκωτικά εισέρχονται στην παράνομη αγορά μέχρις ότου 
καταχωριστούν σε κάποιον από τους καταλόγους της σύμβασης. Στον 
ενδιάμεσο αυτό χρόνο, και εφόσον δεν θεσπίζονται άλλα αμυντικά μέτρα, 
υπάρχει κίνδυνος να μπορούν να κυκλοφορούν ελεύθερα τα νέα συνθετικά 
ναρκωτικά, αφού το ποινικό δίκαιο αρκετών κρατών μελών δεν προβλέπει τη 
διενέργεια ελέγχων σε ουσίες οι οποίες δεν έχουν (ακόμη) εγγραφεί σε κάποιο 
κατάλογο ελεγχόμενων ουσιών. 
III. ΑΝΤΙΔΡΑΣΕΙΣ ΟΡΙΣΜΕΝΩΝ ΧΩΡΩΝ 
Σε χώρες που θίγονται σοβαρά από το πρόβλημα των συνθετικών ουσιών, 
ακολουθούνται τρεις διαφορετικές προσεγγίσεις, επιπλέον του συστήματος 
ελέγχου που βασίζεται στον ακριβή χημικό ορισμό των ουσιών (έλεγχος μιας 
ουσίας βάσει της ονομασίας της) και που προβλέπεται στη σύμβαση του 1971 
περί ψυχοτρόπων ουσιών: 
(i) η συνολική προσέγγιση 
Φαινυλ-2-προπανόνη (Ρ2Ρ), εφεδρίνη, ψευδοεφεδρινη, σαφρόλη, ισοσαφρολη, 
πιπερονάλη, 3,4-μεθυλενοδιοξυ-Ρ2Ρ και φαινυλακετικό οξύ 
3-
Ορισμένα κράτη μέλη (Ηνωμένο Βασίλειο, Ιρλανδία) εισήγαγαν στη 
νομοθεσία τους τη σχετική με την κατάχρηση των φαρμακευτικών ουσιών 
τη χρήση ορισμών που καλύπτουν οικογένειες φαρμάκων, με σκοπό να 
καλύψουν και τα νέα συνθετικά ναρκωτικά που δεν εμφαίνονται στους 
καταλόγους των συμβάσεων των Ηνωμένων Εθνών. Στη Γερμανία, ένας 
νέος νόμος με τον οποίο θα καθιερώνεται η συνολική αυτή προσέγγιση 
βρίσκεται υπό συζήτηση σε διυπουργικό επίπεδο και με τα ομόσπονδα 
κράτη, για να υποβληθεί στη συνέχεια στο Κοινοβούλιο. 
Η χρήση τέτοιων συνολικών ορισμών έχει το πλεονέκτημα να ποινικοποιεί 
εκ των προτέρων μεγάλο αριθμό ομάδων συνθετικών ναρκωτικών που θα 
μπορούσαν να εμφανιστούν στην αγορά. Μολονότι δεν μπορούν έτσι να 
καλυφθούν όλα τα παράνομα ναρκωτικά που μπορούν να παραχθούν με 
αφετηρία έναν και μόνο χημικό μοριακό τύπο, δυσχεραίνεται πάντως η 
παράνομη παραγωγή συνθετικών ναρκωτικών που δεν καλύπτονται από 
την ποινική νομοθεσία. 
(ϋ) προσέγγιση με διαδικασία επείγοντος 
Άλλα κράτη μέλη (Γερμανία, Κάτω Χώρες) εισήγαγαν στη νομοθεσία τους 
μια διαδικασία του επείγοντος για να ελέγχουν νόμιμα, σε προσωρινή 
βάση, τις νέες ουσίες που εμφανίζονται στην αγορά, πριν από την πλήρη 
καταχώριση τους στους σχετικούς καταλόγους. Με τον τρόπο αυτό 
δίδεται η δυνατότητα ταχείας αντίδρασης απέναντι στην κατάχρηση και 
παράνομη διακίνηση "νέων" συνθετικών ναρκωτικών και ενδεχόμενης 
χρήσης ποινικών κυρώσεων. 
(iii) προσέγγιση με το κριτήριο της "ανάλογης ουσίας" 
Αυτή είναι η προσέγγιση που ακολουθείται από τον αρμόδιο φορέα των 
ΗΠΑ (Drugs Enforcement Agency/DEA), η οποία και περιγράφεται στην 
από 1986 τροποποίηση του νόμου περί ελεγχόμενων ουσιών, στη νέα του 
μορφή ως Controlled Substances Analogue Enforcement Act. 
Ο νόμος αυτός προβλέπει ποινικές κυρώσεις για παραγωγή και διακίνηση 
προϊόντων αναλόγων προς ελεγχόμενες ουσίες, τα οποία προορίζονται για 
τον άνθρωπο. Ως ανάλογα προϊόντα θεωρούνται προϊόντα που 
δημιουργούν ουσιαστικά το ίδιο ψυχοδιεγερτικό αποτέλεσμα με τις 
ελεγχόμενες ουσίες και των οποίων οι χημικοί τύποι είναι παραπλήσιοι. Η 
χρήση τέτοιων προϊόντων συνεπώς απαγορεύεται, εκτός εάν εκδοθεί 
δικαστική απόφαση που να αποδεικνύει το αβάσιμο της κατηγορίας. Να 
σημειωθεί ότι δεν υπάρχει κατάλογος με ανάλογα ελεγχόμενων ουσιών. 
Από το 1986 που καθιερώθηκε ο τροποποιημένος νόμος, ο DEA έχει 
παρατηρήσει μείωση της παραγωγής και διακίνησης ανάλογων 
προϊόντων, πράγμα που αποδίδει κυρίως σε σχετικό νομοθέτημα που είχε 
ως αποτέλεσμα να καταστεί η παράνομη διακίνηση νέων συνθετικών 
ναρκωτικών πολύ παρακινδυνευμένη και αβέβαιη ώστε να αξίζει τον κόπο 
η ανάληψη της σχετικής προσπάθειας σε σχέση με το αναμενόμενο 
κέρδος. 
IV. ΕΠΙΧΕΙΡΗΜΑΤΑ ΤΗΣ ΕΥΡΩΠΑΪΚΗΣ ΕΝΩΣΗΣ 
ΤΟ ΕΥΡΩΠΑΪΚΟ ΣΥΜΒΟΥΛΙΟ ΤΟΥ ΔΟΥΒΛΙΝΟΥ 
Οι αρχηγοί κρατών και κυβερνήσεων, στο Ευρωπαϊκό Συμβούλιο του 
Δουβλίνου τον Δεκέμβριο του 1996 αναγνώρισαν ότι το πρόβλημα των 
συνθετικών ναρκωτικών απαιτεί αντιμετώπιση κατά προτεραιότητα τόσο μέσα 
στην Ευρωπαϊκή Ένωση όσο και στο πλαίσιο των σχέσων με τρίτες χώρες, 
ιδιαιτέρως δε με τις χώρες της Κεντροανατολικής Ευρώπης. Συγκεκριμένα 
προσυπέγραψαν την έκθεση περί ναρκωτικών που τους είχε διαβιβάσει το 
Συμβούλιο και την Κοινή Δράση της 17ης Δεκεμβρίου 1996 σχετικά με την 
προσέγγιση νομοθεσιών και μεθόδων που ακολουθούν τα κράτη μέλη για την 
αντιμετώπιση του προβλήματος των ναρκωτικών. 
Στην έκθεση αναφερόταν σαφώς ότι στο πρόβλημα των συνθετικών 
ναρκωτικών υπάρχουν κενά τα οποία πρέπει να αντιμετωπιστούν σε τρία 
επίπεδα: α) νομοθετικό· β) συνεργασίας στην πράξη κατά της παραγωγής και 
παράνομης διακίνησης, με βελτίωση της συνεργασίας των αρμόδιων εθνικών 
αρχών και της χημικής βιομηχανίας· και γ) διεθνούς συνεργασίας. 
Στο άρθρο 5 της Κοινής Δράσης σημειώνεται ότι είναι ανάγκη να υπάρξει 
μεγαλύτερη σύγκλιση των νομοθεσιών των κρατών μελών σε ό,τι αφορά τα 
συνθετικά ναρκωτικά, και προβλέπεται ότι τα κράτη μέλη καταβάλλουν 
προσπάθειες για να εκπονήσουν συγκλίνουσες νομοθεσίες στον βαθμό κατά 
τον οποίο αυτό είναι αναγκαίο για τη δημιουργία μιας νομικής βάσης ή για την 
κάλυψη των νομικών κενών σε ό,τι αφορά τα συνθετικά ναρκωτικά. 
Συγκεκριμένα, προωθούν την εγκαθίδρυση ενός συστήματος ταχείας 
πληροφόρησης ώστε να καταστεί δυνατή η αναγνώριση τέτοιων ουσιών ως 
ουσιών για τις οποίες υπάρχει το ενδεχόμενο απαγόρευσης από τη στιγμή που 
θα εμφανιστούν σε κάποιο κράτος μέλος. 
Το Ευρωπαϊκό Συμβούλιο έχει έτσι δώσει σαφείς κατευθύνσεις περί του 
τρόπου αντιμετώπισης του προβλήματος. Η Επιτροπή κρίνει ότι ένα σύστημα 
καταλλήλων και ταχέων ελέγχων των νέων συνθετικών ναρκωτικών και των 
προδρόμων ουσιών αυτών πρέπει να συνδυάζεται και με άλλες πρωτοβουλίες, 
οι οποίες μπορούν να αναλαμβάνονται βαθμηδόν. 
Ως ένα πρώτο και πρώιμο βήμα, η Επιτροπή ευνοεί την ανάληψη δράσης σε 
τρία μέτωπα: 
- πρόδρουες ουσίες (πρώτη ύλη): προτάσεις τροποποίησης της 
οδηγίας και του κανονισμού που ισχύουν σήμερα θα υποβληθούν από 
την Επιτροπή μέχρι τον Οκτώβριο του 1997-
- νέα συνθετικά ναρκωτικά (τελικά προϊόντα): δημιουργία ενός 
συστήματος έγκαιρης προειδοποίησης σχετικά με τα συνθετικά 
ναρκωτικά, το οποίο θα περιλαμβάνει και μηχανισμό αξιολόγησης 
κινδύνων 
- δέσμευση των κρατών μελών να ποινικοποιήσουν την παραγωγή και 
πααράνουη διακίνηση νέων συνθετικών ναρκωτικών που 
αναγνωρίζονται ως επικίνδυνες. 
Ένα άλλο θέμα είναι να εξεταστεί σε επίπεδο ΕΕ κατά πόσον, σε 
μεταγενέστερο στάδιο, η θέσπιση επιπλέον μέσων μπορεί να ενισχύσει τη 
μάχη κατά της παράνομης διακίνησης και χρήσης συνθετικών ναρκωτικών, επί 
τη βάσει ενδεχομένως μιας συζήτησης περί των σχετικών πλεονεκτημάτων 
των τριών προσεγγίσεων για τις οποίες έγινε λόγος παραπάνω στο κεφάλαιο 
ΠΡΟΒΛΕΠΟΜΕΝΗ ΔΡΑΣΗ ΜΕ ΑΝΤΙΚΕΙΜΕΝΟ ΤΙΣ ΠΡΟΔΡΟΜΕΣ ΟΥΣΙΕΣ ΤΩΝ 
ΝΕΩΝ ΣΥΝΘΕΤΙΚΩΝ ΝΑΡΚΩΤΙΚΩΝ 
Ένας αποτελεσματικός τρόπος προσέγγισης του προβλήματος των νέων 
συνθετικών ναρκωτικών είναι να εξασφαλιστεί ορθότερη παρακολούθηση του 
εμπορίου των χημικών ουσιών οι οποίες αποτελούν τα βασικά συστατικά που 
χρησιμοποιούνται στην παραγωγή νέων συνθετικών ναρκωτικών. 
Η παρακολούθηση του εμπορίου των ουσιών αυτών δεν είναι δυνατή με της 
κλασικές μεθόδους ελέγχου που προβλέπονται στην ήδη ισχύουσα κοινοτική 
νομοθεσία για τις πρόδρομες ουσίες. Η φύση των εν λόγω χημικών ουσιών και 
οι ιδιαίτερες συνθήκες υπό τις οποίες μπορούν να παραχθούν νέα συνθετικά 
ναρκωτικά καθιστούν αδύνατη τη χρήση τέτοιων αυστηρών μηχανισμών 
ελέγχου. 
Αυτός είναι ο λόγος για τον οποίο υπάρχει σε διεθνές επίπεδο ευρεία 
συναίνεση να αναζητηθούν άλλοι μηχανισμοί παρακολούθησης, όπως π.χ. 
ένας "ειδικός κατάλογος παρακολούθησης", μηχανισμός που θα είναι πιο 
ευέλικτος τόσο για το εμπόριο όσο και για τις αρμόδιες κρατικές αρχές και θα 
είναι συνεπώς πραγματικά αποτελεσματικός στο συγκεκριμένο πλαίσιο. Αυτή 
είναι η προσέγγιση που ακολουθείται από την αρμόδια υπηρεσία DEA (Drugs 
Enforcement Agency) των ΗΠΑ, αφού εν προκειμένω η εφαρμογή 
αυστηρότερων μηχανισμών δεν θα ήταν ρεαλιστική. 
Στα αρμόδια κοινοτικά όργανα βρίσκονται υπό εξέλιξη εργασίες τεχνικού 
χαρακτήρα, οι οποίες θα καταλήξουν σε επίσημες προτάσεις της Επιτροπής 
που θα υποβληθούν στο Συμβούλιο τον προσεχή Οκτώβριο, αφού συζητηθούν 
με τα κράτη μέλη και με τους αρμόδιους φορείς του εμπορίου και της χημικής 
βιομηχανίας. 
Οι προτάσεις θα αφορούν τα ακόλουθα θέματα: 
- κατάλογος νέων προς παρακολούθηση προϊόντων 
- νέες μέθοδοι παρακολούθησης των υπόψη προϊόντων 
- τρόποι και μέσα ταχείας αναπροσαρμογής του καταλόγου των προϊόντων 
αυτών στο μέλλον. 
Οι προτάσεις θα αναφέρονται επίσης σε τροποποίηση της ισχύουσας οδηγίας 
η οποία διέπει την παραγωγή και εμπορία των υπόψη χημικών ουσιών στο 
εσωτερικό της ΕΕ, καθώς και τροποποίηση του κανονισμού ο οποίος διέπει το 
διεθνές εμπόριο. 
Επιπλέον, μόλις εκδοθεί σχετική κοινή θέση του Συμβουλίου, η Επιτροπή 
σκοπεύει να ζητήσει να της δοθεί εντολή διαπραγμάτευσης με τις χώρες της 
Κεντροανατολικής Ευρώπης στις οποίες παράγονται νέα συνθετικά 
ναρκωτικά. Ταυτοχρόνως, θα χρησιμοποιηθούν οι πόροι του προγράμματος 
PHARE για να συνεχιστεί η παροχή βοήθειας προς τις χώρες αυτές με σκοπό 
την εκπόνηση και προσαρμογή της νομοθεσίας τους περί προδρόμων ουσιών, 
ενόψει μάλιστα και της προσχώρησης τους στην ΕΕ. 
-6-
Τέλος, θα πρέπει να καταβληθούν βραχυπρόθεσμα κάποιες προσπάθειες 
ώστε να δοθεί δυνατότητα στην ΕΕ να εμφανίζεται με μία φωνή στις διεθνείς 
συναντήσεις που θα αρχίσουν να λαμβάνουν χώρα από τον προσεχή Ιούλιο, 
ενόψει της ειδικής συνόδου της Γενικής Συνέλευσης των Ηνωμένων Εθνών 
που θα πραγματοποιηθεί το 1998 με αποκλειστικό θέμα τα ναρκωτικά και τις 
πρόδρομες ουσίες αυτών. 
Η Επιτροπή θα προβεί στα απαραίτητα ώστε να εξασφαλιστεί ο αναγκαίος 
συντονισμός με το Συμβούλιο και να υπάρξει συγκεκριμένη κοινοτική θέση, για 
να μπορέσει η Ευρωπαϊκή Ένωση να διατηρήσει έναν καθοδηγητικό και 
εποικοδομητικό ρόλο στις διεθνείς συναντήσεις. 
Οι λεπτομέρειες της εν λόγω δράσης περιγράφονται στο παράρτημα II. Η 
συμβολή των εμπειρογνωμόνων των κρατών μελών στη διαδικασία αυτή θα 
είναι πολύ σημαντική ώστε να επιτευχθούν οι στόχοι που περιγράφονται στο εν 
λόγω παράρτημα. 
ΔΗΜΙΟΥΡΓΙΑ ΕΝΟΣ ΣΥΣΤΗΜΑΤΟΣ ΕΓΚΥΡΗΣ ΠΡΟΕΙΔΟΠΟΙΗΣΗΣ 
Ένα αποτελεσματικό σύστημα έγκαιρης προειδοποίησης για τα νέα συνθετικά 
ναρκωτικά που κάνουν την εμφάνιση τους στα κράτη μέλη θα πρέπει να 
βασίζεται στους φορείς που ήδη υπάρχουν και συλλέγουν πληροφορίες, ώστε 
να αποφεύγεται η αλληλεπικάλυψη., Επιπλέον των εθνικών πηγών, οι δύο 
αρμοδιότεροι από τους φορείς αυτούς σε επίπεδο ΕΕ είναι η σχετική μονάδα 
της Ευρωπαϊκής Αστυνομίας (Europol Drugs Unit/EDU), για πληροφορίες 
προερχόμενες από τις κρατικές υπηρεσίες εφαρμογής του νόμου· και το 
Ευρωπαϊκό Κέντρο Παρακολούθησης Ναρκωτικών και Τοξικομανίας 
(European Monitoring Centre for Drugs and Drug Addiction/EMCDDA), μέσω 
των εθνικών κέντρων του REITOX (Ευρωπαϊκό Κέντρο Πληροφόρησης σχετικά 
με τα ναρκωτικά και την τοξικομανία), για πληροφορίες προερχόμενες από τις 
υπηρεσίες υγείας και τις κοινωνικές υπηρεσίες. 
Αλλά και δεδομένα που αφορούν τις πρόδρομες ουσίες οι οποίες εκτρέπονται 
προς την παράνομη παραγωγή συνθετικών ναρκωτικών θα συνεχίσουν να 
εξετάζονται από την αρμόδια επιτροπή (Drugs Precursors Committee), η οποία 
έχει συσταθεί δυνάμει του κανονισμού 3677/90 και της οδηγίας 109/92, που 
θα αποκτήσουν μέσω του συστήματος έγκαιρης προειδοποίησης 
προστιθέμενη αξία. 
Όλες αυτές οι πληροφορίες θα πρέπει να αξιολογούνται από 
εμπειρογνώμονες ώστε να εκτιμώνται οι κίνδυνοι που δημιουργούνται από τις 
νέες αυτές ουσίες. 
Η Επιτροπή πιστεύει ότι η αξιολόγηση αυτή θα γίνει με τον καλύτερο τρόπο 
στο πλαίσιο μιας τεχνικής επιτροπής, που μπορεί να συσταθεί από 
αντιπροσώπους όχι μόνο των κρατών μελών αλλά και των φορέων που ήδη 
υπάρχουν (EMCDDA, ΕΜΕΑ (Ευρωπαϊκός Οργανισμός Αξιολόγησης 
Φαρμακευτικών Προϊόντων) και EDU). Η Επιτροπή φαίνεται να είναι το 
κατάλληλο θεσμικό όργανο που πρέπει να τεθεί επικεφαλής μιας τέτοιας 
τεχνικής επιτροπής και να συμβάλει στο έργο της τελευταίας με βάση τις 
πληροφορίες περί συνθετικών ναρκωτικών τις προερχόμενες από κοινοτικούς 
φορείς που ήδη υπάρχουν, αναφορικά με (i) τους διεθνείς ελέγχους και την 
ενδοκοινοτική επιτήρηση προδρόμων χημικών ουσιών, (ϋ) το κοινοτικό 
-7-
πρόγραμμα δράσης για την πρόληψη της τοξικομανίας, (iii) το κοινοτικό 
πρόγραμμα πλαίσιο έρευνας και ανάπτυξης. 
Η επιτροπή, κατόπιν αξιολογήσεως του κινδύνου βάσει των πληροφοριών που 
θα δέχεται από τις διάφορες πηγές (κρατικές υπηρεσίες εφαρμογής του 
νόμου, υπηρεσίες υγείας και κοινωνικές υπηρεσίες), θα πρέπει να προχωρεί 
σε συστάσεις δράσεως σε επίπεδο Συμβουλίου· η δράση αυτή μπορεί να 
περιλαμβάνει, όταν αυτό κρίνεται σκόπιμο και υπάρχει συμφωνία, απαγόρευση 
και ποινικοποίηση της παραγωγής και παράνομης διακίνησης των επικίνδυνων 
ουσιών που εντοπίζονται. 
ΣΥΝΕΡΓΑΣΙΑ ΜΕ ΤΙΣ ΧΩΡΕΣ ΤΗΣ ΚΕΝΤΡΟΑΝΑΤΟΛΙΚΗΣ ΕΥΡΩΠΗΣ 
Η συνεργασία μεταξύ των κρατών μελών της ΕΕ και των χωρών της 
Κεντροανατολικής Ευρώπης για την καταπολέμηση της παράνομης 
διακίνησης ναρκωτικών, και πιο συγκεκριμένα συνθετικών ναρκωτικών, υπήρξε 
αντικείμενο ειδικής προσοχής στο πλαίσιο του σεμιναρίου και της συνάντησης 
της ομάδας εργασίας του Συμβουλίου "ναρκωτικά και οργανωμένο έγκλημα" 
με τις χώρες της Κεντροανατολικής Ευρώπης και τα Βαλτικά Κράτη, που 
πραγματοποιήθηκε στις 23 και 24 Οκτωβρίου 1996. Η συνάντηση κατέληξε σε 
αριθμό χρήσιμων συστάσεων οι οποίες και θα πρέπει να εφαρμοστούν στην 
πράξη: 
Ανατπυξη ενός δικτύου κέντρων εφαρμογής του νόμου αναφορικά με τα 
συνθετικά ναρκωτικά και τις πρόδρομες ουσίες αυτών, το οποίο να καλύπτει 
τα κράτη μέλη της Ευρωπαϊκής Ένωσης, τις χώρες της Κεντροανατολικής 
Ευρώπης και τα Βαλτικά Κράτη, μέσω των σημείων επαφής που ήδη υπάρχουν 
στο πλαίσιο της ευρωπαϊκής κοινοτικής νομοθεσίας για τον έλεγχο 
προδρόμων χημικών ουσιών. 
Καταπολέμηση της κατάχρησης των συνθετικών ναρκωτικών και των 
προδρόμων ουσιών αυτών με τους ακόλουθους τρόπους: 
δημιουργία ενός δικτύου εμπειρογνωμόνων της Ευρωπαϊκής Ένωσης 
και των συνδεδεμένων χωρών με σκοπό τον εμπλουτισμό των γνώσεων 
των αναγκαίων προς αντιμετώπιση του προβλήματος, τη διευκόλυνση 
της ταχείας ανταλλαγής πληροφοριών (περιγραφή, μέθοδοι 
παραγωγής, κ.λπ.) και την έκδοση σχετικών νομικών διατάξεων 
παρακολούθηση των μη καταγεγραμμένων πρόδρομων ουσιών που 
χρησιμοποιούνται στην παράνομη παραγωγή, συμπεριλαμβανομένης 
της συνεργασίας υπηρεσιών εφαρμογής του νόμου και λοιπών 
αρμόδιων αρχών. Σχετικώς υπογραμμίστηκε η σημασία της σύναψης 
αυτοδεσμευτικών συμφωνιών και μνημονίων συμφωνίας με τη 
βιομηχανία. 
Ως προς τις πρόδρομες ουσίες, προσαρμογή του σχετικού έργου PHARE 
ώστε να εξασφαλιστεί ότι οι προενταξιακές διαδικασίες που βρίσκονται 
σήμερα υπό εξέλιξη (προσαρμογή της νομοθεσίας στα πρότυπα της ΕΕ, 
δηλαδή προς τον κανονισμό 3677/90 και την οδηγία 92/109) απηχούν 
οποιαδήποτε ενδεχόμενη τροποποίηση της νομοθεσίας της ΕΕ που θα 
αποσκοπεί σε κάλυψη των χημικών ουσιών οι οποίες εκτρέπονται προς την 
παράνομη παραγωγή νέων συνθετικών ναρκωτικών. 
ΣΥΝΕΡΓΑΣΙΑ ΜΕ ΑΛΛΟΥΣ ΒΑΣΙΚΟΥΣ ΕΤΑΙΡΟΥΣ ΤΗΣ ΕΕ 
-8-
Δεδομένου ότι το πρόβλημα των συνθετικών ναρκωτικών είναι παγκόσμιο και 
αποκτά ολοένα και μεγαλύτερες διαστάσεις, σύμφωνα με το από 1995 
ψήφισμα της Επιτροπής των Ηνωμένων Εθνών για τα ναρκωτικά (CND), αλλά 
και σύμφωνα με τα συμπεράσματα συναντήσεων εμπειρογνωμόνων που 
λαμβάνουν χώρα στο πλαίσιο συναφών φορέων του ΟΗΕ, και πιο 
συγκεκριμένα του προγράμματος των Ηνωμένων Εθνών για διεθνή έλεγχο των 
ναρκωτικών και της ΠΟΥ, σκόπιμο είναι η Ευρωπαϊκή Ένωση να συνεργαστεί 
με τους κυριότερους εταίρους της, μεταξύ των οποίων ΗΠΑ, Καναδάς και 
Ιαπωνία. 
Μια τέτοια συνεργασία μπορεί να οδηγήσει σε κοινές πρωτοβουλίες στο 
πλαίσιο διεθνών οργάνων, π.χ. στο πλαίσιο της CND, ενόψει της επικείμενης 
ειδικής συνόδου της Γενικής Συνέλευσης των Ηνωμένων Εθνών με θέμα τα 
ναρκωτικά (1998). 
9-
ANNEX I 
Ο 
1 I'AIJIC lb: Scheduling of individual substances under the 1971 Convention on Psychotropic Substances 
Note: Only llic year of (lie fit·.! inclusion of a substance into any of (lie .Schedules of the Psychotropic (.'(invention has been considered) J 
SclL 
1 
ill! 1221 
DÏ-T 
DMIIP 
DM Γ 
LSI) 
incscnlinc 
parnhexyl 
psilocine 
psilocybinc 
SIT/DOM 
lelrnhydrucaïuin-
j binolcs' JV8U 
clicyclidinc mi 
lolicyclidine J 
Icnocyclitliuc 
1 amfclainiuc mccloipialone 
1 dexamfelarnine 
II! mctamfct amine 
tnctliylphenldntc J 
pfiencyclidine 
plietmiclrafclne 
otuoborbitnl 
cyclobnibitat 
I — mi 
pentazocine mi 
Don 
MDA 1'JM 
("alhinunc 
DMA 
DDL Γ 
MDMA 
MMIM 
ΡΜΛ 
Ι ΜΛ 
) 
fcnetyllinc 
lexamfetatuliic 
Icvutnclhnm-
filictntninc 
cnlhinc J^.87 
butnlbitnl J2S5 
nictamfelaiul 
nc racemnlc mi 122U 
MDÏ· *· 
N-OH-MD/V 
Ί-methyl-
nmiiiorex 
buprenorpbinc j 
1 !9?l mi 
etryplainine 
inelhcnthinonc 
I 
dronabinol zipeprol 
1 
1 1 
'Dronabinol (dc!ln-9-(c!rnhydiocnnnnbino!) was (tausi'ened IVoni Schedule I to Schedule I! m 1991. 
I Table lb: Scheduling of individual substances under (lie 1971 Convention on Psychotropic Substances j 
(Note: Only the year of the first inclusion of a substance into any of the Schedules of the Psychotropic Convention has been considered) I 
Se},, 
III 
IV 1971 
ghitelbimidc 
pentobarbital 
secobarbital' 
amfepramone 
barbital 
ethchlorvynnl 
etbinamate 
lefclarnine 
meprobamate 
mcthaqualonc' 
tncthylpheno-
barbital 
melhyprylon 
phcnobarbilal 
pipradrol im 19AL 
benzfetaminc 
mazindol 
phendimctra/inc 
phentenninc 12M 
alprazolam 
bromazepam 
camazepam 
chlordia7cpoxi 
clobazam 
clonazepam 
clorazepafc 
clonazepam 
cloxa/olarn 
dclnrazcpam 
diazepam 
e.stazolam 
ethyl 
lofla/cpale IVK5 m(t 
etilnmfetnminc 
fencamfamin 
fenprnporex 
mefenorex 
propylhexedrine* 
pyrovalcronc mi 
alioharbilal 
bulobarbital 
sccbulabarbital 
vinylbilal 12M 1^8'i 
pemoline 1291! 
midazolam 1921 1935 1 
aminorcx 
broti/olam 
mesocarb 
Secobarbital was transferred from Schedule III to Schedule II in 1988. 
Propylhexedrine was deleted from Sch. IV in 1991. 
5Melhaqualone was transferred from Schedule IV to Schedule II in 1978. 
Table lb: Scheduling of individual substances under the 1971 Convention on Psychotropic Substances ! 
(Note: Only the year of the first inclusion of a substance into any of the Schedules of the Psychotropic Convention has been considered) 
Scb. 
IV 1271 1980 1981 1984 
fiudiazepam 
flunitrazepam* 
nitrazepam 
halazcpam 
haloxazolam 
ketazolam 
loprazolam 
lorazepam 
lonnetazepam 
medazepam 
nimetazepam 
nitrazepam 
nordazepam 
oxazepam 
oxazolam 
piua/epam 
pra/epam 
tema/cpam 
tctrazepam 
triazolam 1985 1986 12S2 
-1988 1989 1990 1991 
. 1995 
6Flunitrazepam was transferred from Schedule IV to Schedule III in 1995. 
ΠΑΡΑΡΤΗΜΑ II 
ΔΡΑΣΗ ΠΟΥ ΑΦΟΡΑ ΤΙΣ ΠΡΟΔΡΟΜΕΣ ΟΥΣΙΕΣ 
ΤΩΝ ΝΕΩΝ ΣΥΝΘΕΤΙΚΩΝ ΝΑΡΚΩΤΙΚΩΝ 
1. Η προβληματική 
Η εμφάνιση και ανάπτυξη νέων συνθετικών ναρκωτικών (ΝΣΝ) δημιουργεί ένα 
ιδιαίτερο πρόβλημα σε σχέση με άλλους τύπους ναρκωτικών και ψυχοτρόπων ουσιών. 
Πρόκειται για ουσίες των οποίων η χημική δομή μεταβάλλεται συχνά και για την 
παραγωγή των οποίων μπορούν να χρησιμοποιηθούν διαφόρων τύπων πρόδρομες 
ουσίες, πολύ ευμετάβλητες και οι ίδιες. 
Με αφετηρία το δεδομένο ότι οι χημικές ουσίες χρησιμοποιούνται, στο σύνολο 
σχεδόν των περιπτώσεων, για νόμιμους σκοπούς, σκόπιμο είναι να αποτρέπεται η 
εκτροπή τους προς την παράνομη παραγωγή συνθετικών ναρκωτικών προς τούτο 
χρειάζεται να ληφθούν προσαρμοσμένα μέτρα επιτήρησης με τα οποία να 
συμβιβάζονται τόσο τα νόμιμα συμφέροντα του εμπορίου όσο και οι ανάγκες 
καταπολέμησης των συνθετικών ναρκωτικών, 
Η ταχεία εξάπλωση του φαινομένου καθώς και το πλήθος βασικών χημικών ουσιών 
που μπορούν να χρησιμοποιηθούν απαιτούν συγκεκριμένη λύση του προβλήματος. 
Επιπλέον, επειδή η παραγωγή ΝΣΝ είναι εύκολη υπόθεση, αφού διατίθενται συνταγές 
μέσω του Διαδικτύου και ειδικών εκδόσεων, τίθεται το ερώτημα μήπως είναι σκόπιμο 
να δημοσιοποιηθεί ο κατάλογος των προς έλεγχο προδρόμων ουσιών. 
Επειδή τα ΝΣΝ που αφορούν την Ευρωπαϊκή Ένωση παράγονται κυρίως σε ορισμένα 
κράτη μέλη καθώς και σε ορισμένες χώρες της Κεντροανατολικής Ευρώπης, στην 
επίλυση του προβλήματος του ελέγχου των προδρόμων ουσιών πρέπει να 
συμπεριληφθεί και το εμπόριο τους στο εσωτερικό της Κοινότητας καθώς και με 
τρίτες χώρες. 
Επιπλέον, έχει σημασία να δοθεί μια ενιαία λύση για το σύνολο της Ευρωπαϊκής 
Ένωσης αφού χωρίς μια τέτοια λύση θα εμφανιστούν σύντομα φαινόμενα στροφής 
των λαθρεμπόρων για τις ανάγκες εφοδιασμού τους προς τα κράτη μέλη στα οποία 
δεν υπάρχουν μηχανισμοί ελέγχου. 
Τέλος, τα ΝΣΝ δεν απειλούν μόνο την Ευρώπη. Αυτός είναι ο λόγος για τον οποίο 
πραγματοποιούνται διεθνείς συναντήσεις εμπειρογνωμόνων με το αντικείμενο αυτό. 
Αναφέρουμε χαρακτηριστικά δύο συναντήσεις στο πλαίσιο των Ηνωμένων Εθνών, 
που πραγματοποιήθηκαν η πρώτη στη Βιέννη από 12 έως 16 Φεβρουαρίου 1996 και η 
δεύτερη στη Σανγκάη από 25 έως 29 Νοεμβρίου 1996. Εξάλλου, η Επιτροπή από 
κοινού με την υπηρεσία DEA των ΗΠΑ οργάνωσε στην Πράγα από 11 έως 14 
Φεβρουαρίου 1997 διεθνή σύσκεψη με θέμα τις πρόδρομες ουσίες, στο πλαίσιο της 
οποίας εξετάστηκε ευρέως το πρόβλημα των ουσιών που χρησιμοποιούνται στην 
παραγωγή ΝΣΝ. 
Η έκτακτη γενική συνέλευση των Ηνωμένων Εθνών που θα πραγματοποιηθεί το 1998 
με θέμα την καταπολέμηση των ναρκωτικών θα αναδείξει ακόμη περισσότερο τη 
σχετική δραστηριότητα. Προβλέπονται στο εξής διάφορες προκαταρκτικές 
συνεδριάσεις, από τον προσεχή Ιούλιο ήδη. Έχει ουσιαστική σημασία να καθοριστεί 
σύντομα μια κοινή θέση της Κοινότητας με σκοπό τη θετική της συμβολή ατις 
συζητήσεις και τη δυνατότητα πραγματοποίησης συγκεκριμένης προόδου στην 
καταπολέμηση των ΝΣΝ. 
2. Η νομοθεσία που διέπει σήιιερα TIC TTPOSPOUEC ουσίες 
Η κοινοτική νομοθεσία που διέπει τις πρόδρομες ουσίες περιλαμβάνει ένα εσωτερικό 
και ένα εξωτερικό σκέλος. 
Το εσωτερικό σκέλος έχει ως βάση την οδηγία του Συμβουλίου 92/109/ΕΟΚ, όπως 
τροποποιήθηκε με την οδηγία της Επιτροπής 93/46/ΕΟΚ και συμπληρώθηκε με τον 
κανονισμό της Επιτροπής 1485/96. Το πεδίο εφαρμογής της εν λόγω οδηγίας 
καλύπτει την παραγωγή και διακίνηση 22 ουσιών αναγνωρισμένων σε διεθνές επίπεδο 
(Σύμβαση της Βιέννης, 1988). Το εσωτερικό αυτό σκέλος περιλαμβάνει τους 
ακόλουθους μηχανισμούς: 
- τεκμηρίωση συναλλαγών που καταλήγουν στη διακίνηση ταξινομημένων ουσιών 
(καλύπτονται τόσο ουσίες που παρασκευάζονται στην Κοινότητα όσο και ουσίες που 
τίθενται σε ελεύθερη κυκλοφορία)· στην τεκμηρίωση αυτή περιλαμβάνεται και 
διασάφηση χρήσεως των ουσιών, η οποία γίνεται από τον πελάτη-
- φύλαξη της τεκμηρίωσης στη διάθεση των αρμόδιων αρχών και σήμανση των 
ταξινομημένων ουσιών 
- σε ό,τι αφορά τις ουσίες της κατηγορίας Ι, έγκριση των επιχειρήσεων που τις 
παρασκευάζουν ή τις διαθέτουν στην αγορά και έγκριση παραλαβής, κατοχής και 
συσκευασίας-
- συνεργασία μεταξύ αρμόδιων κρατικών αρχών και επιχειρήσεων. 
Το εξωτερικό σκέλος έχει ως βάση τον κανονισμό (ΕΟΚ) 3677/90 του Συμβουλίου, 
όπως τροποποιήθηκε με τον κανονισμό (ΕΟΚ) 900/92. Κανονισμοί εφαρμογής έχουν 
εκδοθεί από την Επιτροπή. Ο στόχος που επιδιώκεται με τα κείμενα αυτά είναι να 
περιοριστούν οι εξαγωγές των ως άνω 22 ουσιών, δια της επιβολής υποχρεώσεων 
σχετικά με: 
- την εμπορική τεκμηρίωση, τα εμπορικά μητρώα και τη σήμανση των ουσιών 
- την έγκριση και καταγραφή των επιχειρήσεων 
- τη συνεργασία μεταξύ αρμόδιων κρατικών αρχών και επιχειρήσεων και 
- την έκδοση αδειών εξαγωγής. 
Το εξωτερικό σκέλος συμπληρώνεται από ειδικές συμφωνίες της Κοινότητας με 
ορισμένες τρίτες χώρες. Μέχρι σήμερα, τέτοιες συμφωνίες έχουν συναφθεί με τις 
χώρες των Άνδεων, το Μεξικό και τις ΗΠΑ. Υπό εξέλιξη βρίσκονται διαπραγματεύσεις 
με τον Καναδά, τις χώρες του Μερκοσούρ (Βραζιλία, Αργεντινή, Παραγουάη και 
Ουρουγουάη), τη Χιλή και τις χώρες ASEAN. Εξάλλου, στις περισσότερες από τις 
συμφωνίες σύνδεσης ή οικονομικής συνεργασίας που έχουν συναφθεί με τρίτες 
χώρες προστέθηκε ειδική ρήτρα για την καταπολέμηση της εκτροπής των 
προδρόμων χημικών ουσιών προς την παράνομη παραγωγή συνθετικών ναρκωτικών. 
V4-
3. Η μη προσαρμογή της σημερινής νομοθεσία στο πρόβλημα των ΝΣΝ 
Οι μηχανισμοί που περιλαμβάνονται στα προαναφερόμενα μέσα δεν είναι 
προσαρμοσμένοι στο πλαίσιο των ΝΣΝ. Η εν λόγω μη προσαρμογή αφορά τα 
ακόλουθα σημεία: 
α) Οι προς εφαρμογή μηχανισμοί ελέγχου 
Το υπάρχον σύστημα καλύπτει περιορισμένο αριθμό προϊόντων (22) για τα οποία 
προβλέπονται αυστηροί έλεγχοι τόσο στην οδηγία όσο και στον κανονισμό. Η 
αυστηρότητα των ελέγχων εξηγείται με τις μεθόδους εκτροπής που ενδέχεται να 
αφορούν τα εν λόγω προϊόντα, ανάλογα κυρίως με τη φύση τους, με το κατά πόσον 
είναι διαθέσιμα στην αγορά και με τον τύπο ναρκωτικών ή ψυχοτρόπων ουσιών στην 
παραγωγή των οποίων μπορούν να χρησιμεύσουν. 
Για τον έλεγχο των εξαγωγών απαιτείται άδεια (ατομική ή συνολική), για την έκδοση 
της οποίας λαμβάνεται υπόψη ο όγκος των προς εξαγωγή ουσιών και οι χώρες 
προορισμού. Σε ορισμένες περιπτώσεις, η έκδοση άδειας προϋποθέτει την έκδοση 
άδειας εισαγωγής στη χώρα-εταίρο. Παρ' όλες τις διαδικαστικές απλουστεύσεις που 
έγιναν, στον βαθμό του δυνατού, με κριτήρια όπως η ακεραιότητα και η ικανότητα του 
αιτούντος, το εν λόγω σύστημα εξακολουθεί να δημιουργεί δεσμεύσεις όχι αμελητέες 
για τους ενδιαφερόμενους οικονομικούς κύκλους. 
Οι δεσμεύσεις αυτές δεν μπορούν να ^διευρύνονται απεριόριστα, αφού κάθε 
δεσμευτικό σύστημα τότε μόνο μπορεί να λειτουργεί όταν έχει συγκεκριμένους 
στόχους και καλύπτει ένα λογικό ρυθμό ουσιών και υποχρεώσεων. Επιπλέον, δεν 
πρέπει να λησμονείται ότι, συμπληρωματικά προς τους δεσμευτικούς αυτούς 
μηχανισμούς και σε εφαρμογή της κοινοτικής νομοθεσίας, τίθεται σε εφαρμογή μια 
στενή και αποδοτική συνεργασία μεταξύ αρμόδιων κρατικών αρχών και επιχειρήσεων. 
Αλόγιστη επέκταση των δεσμεύσεων δεν θα είχε ως αποτέλεσμα παρά να κλονίσει τη 
συνεργασία αυτή, και συνεπώς την αποτελεσματικότητα του συνολικού μηχανισμού 
καταπολέμησης της εκτροπής των προδρόμων χημικών ουσιών. 
β) Ποιες είναι και πόσες οι προς έλεγχο ουσίες 
22 ουσίες καλύπτονται σήμερα από την κοινοτική νομοθεσία, από τις οποίες 8 μόνο 
αφορούν συνθετικά ναρκωτικά (συμπεριλαμβάνονται η μεθακουαλόνη και το LSD). Οι 
προαναφερόμενες εργασίες σε διεθνές επίπεδο καθώς και οι εργασίες στο πλαίσιο 
της κοινοτικής επιτροπής προδρόμων ουσιών οδήγησαν στον εντοπισμό πολλών 
άλλων ουσιών που χρησιμοποιούνται στην παραγωγή ΝΣΝ. 
Τη στιγμή αυτή δεν υπάρχει συμφωνία, ούτε καν γνώμη επιστημονικώς τεκμηριωμένη, 
για τον κατάλογο προδρόμων ουσιών οι οποίες πρέπει να τεθούν υπό έλεγχο σε 
κοινοτικό επίπεδο. Οι κυριότερες εναλλακτικές προτάσεις καλύπτουν από 6 έως 62 
νέες ουσίες. Πάντως, επιχειρήσεις και αρμόδιες αρχές ελέγχου συμφωνούν γενικά ότι 
είναι πρακτικώς αδύνατο και όχι σκόπιμο να εφαρμοστούν για τις ουσίες αυτές οι 
μηχανισμοί που προβλέπονται στα ισχύοντα κοινοτικά κείμενα. 
Να σημειωθεί ότι οι λοιποί κύριοι εταίροι της ΕΕ, και κυρίως οι ΗΠΑ, βλέπουν το 
ζήτημα με όμοιο τρόπο και εργάζονται όλοι προς την κατεύθυνση εκπόνησης "ειδικού 
καταλόγου ελέγχου", επικαλούμενοι νέες σχετικές μεθόδους. 
- ν^ -
4· Τα ερωτήματα που περιμένουν απάντηση 
Τα ερωτήματα αυτά μπορούν να συγκεντρωθούν σε τέσσερα σύνολα: 
- Ποια προϊόντα πρέπει να ληφθούν υπόψη στο πλαίσιο των σημερινών αναγκών; 
Υπάρχει για όλα τα προϊόντα νόμιμη χρήση; Ποια είναι τα προϊόντα που μπορούν να 
αποτελέσουν αντικείμενο νόμιμης χρήσης σε τόσο ευρεία κλίμακα ώστε ο έλεγχος 
τους να είναι αδύνατος ή και απευκταίος; 
- Ποιοί μηχανισμοί ελέγχου (επί των ουσιών αλλά και επί των συναλλαγών ή 
παραγγελιών που κρίνονται ύποπτες) πρέπει να εγκαθιδρυθούν ώστε να είναι 
αποτελεσματική μια συνολική διαχείριση, και να καταστεί δυνατό το στήσιμο ενός 
ομοιογενούς μηχανισμού στο σύνολο της επικράτειας της ΕΕ; 
- Ποιοί μηχανισμοί προσαρμογής των κανονιστικών ρυθμίσεων πρέπει να 
προβλεφθούν ώστε να αντιμετωπιστεί σύντομα η εμφανέστατα ταχεία εξάπλωση των 
προδρόμων ουσιών που χρησιμοποιούνται στην παραγωγή των ΝΣΝ, με βάση κυρίως 
δεδομένα που γίνονται γνωστά χάρη στη συνεργασία των επιχειρήσεων; 
- Είναι φρόνιμο να δημοσιοποιηθεί ο κατάλογος των προδρόμων ουσιών, όταν 
μάλιστα, χάρη στη συνεργασία των οικονομικών κύκλων, στόχος είναι επίσης η κατά 
το δυνατόν ανίχνευση των νέων εξελίξεων καθώς και των υπόπτων παραγγελιών; 
5- Οι κατευθύνσεις της Επιτροπής ι 
Οι υπηρεσίες της Επιτροπής εργάζονται με τους εμπειρογνώμονες των κρατών μελών 
σε μια προσπάθεια καθορισμού ενός συνεκτικού συστήματος προσαρμοσμένου στην 
προβληματική των ΝΣΝ. Τα παραπάνω ερωτήματα δεν επιδέχονται προφανείς 
απαντήσεις, και ορισμένες τεχνικού χαρακτήρα εργασίες χρειάζονται περαιτέρω 
εμβάθυνση. Οι επαφές με τους ενδιαφερόμενους οικονομικούς κύκλους, τόσο σε 
εθνικό όσο και σε κοινοτικό επίπεδο, πρέπει επίσης να συνεχιστούν στην ίδια 
κατεύθυνση. 
Με τα δεδομένα αυτά, εκτιμάται ότι η κοινοτική απάντηση στο ζήτημα των 
προδρόμων ουσιών που χρησιμοποιούνται στην παραγωγή ΝΣΝ πρέπει να αρθρωθεί 
γύρω από τα ακόλουθα σημεία: 
α) υποβολή πρότασης για τροποποίηση του κανονισμού σε ό,τι αφορά το εξωτερικό 
σκέλος (νομική βάση: άρθρο 113 της συνθήκης). Από τους προς εγκαθίδρυση 
μηχανισμούς ελέγχου νέων ουσιών πρέπει να αποκλειστούν μηχανισμοί όπως π.χ. η 
έκδοση αδειών οι εν λόγω μηχανισμοί θα πρέπει να βασίζονται ουσιαστικά στη 
συνεργασία με τους ενδιαφερόμενους οικονομικούς κύκλους, με συνεκτίμηση των 
ήδη θετικών εμπειριών που διαθέτουν ορισμένα κράτη μέλη και των θεμιτών 
μελημάτων των εν λόγω οικονομικών κύκλων. Η δυνατότητα ελέγχου της εκτροπής 
άλλων ουσιών που χρησιμοποιούνται ως πρόδρομες θα μπορούσε να προβλεφθεί 
ρητά- εννοείται ότι σε τακτική βάση θα πρέπει να γίνονται γνωστά στο πλαίσιο της 
κοινοτικής επιτροπής προδρόμων ουσιών τα δεδομένα που συγκεντρώνονται, ώστε 
να υπάρχει συντονισμός με την εξέλιξη των πραγμάτων. 
β) υποβολή πρότασης για τροποποίηση της οδηγία σε ό,τι αφορά το εσωτερικό 
σκέλος (νομική βάση: άρθρο 100 Α της συνθήκης). Τόσο ο προς εφαρμογή 
μηχανισμός όσο και ο κατάλογος των ουσιών πρέπει να είναι τα ίδια όπως και στην 
περίπτωση της πρότασης για τροποποίηση του κανονισμού. Η ανάγκη θέσπισης 
VU' 
χωριστού μέσου αιτιολογείται με την ανάγκη κάλυψης, παράλληλα προς την 
εξαγωγή, της παραγωγής και εμπορίας των ουσιών αυτών σε κοινοτικό επίπεδο. 
γ) ταγύς καθορισμός κοινοτικής θέσης επί του θέματος ενόψει των προσεχών 
εργασιών των Ηνωμένων Εθνών. Ο μόνος τρόπος ώστε η Ένωση και τα κράτη μέλη να 
αποκτήσουν έλεγχο της πορείας των εν λόγω εργασιών είναι να παρουσιάσουν στους 
εταίρους μία και μοναδική θέση, τόσο για την αποτελεσματική καταπολέμηση των 
ΝΣΝ όσο και για να αποφευχθεί σε διεθνές επίπεδο ο καθορισμός μηχανισμών που 
δεν θα ανταποκρίνονται στις ανάγκες μας ή στην προσέγγιση που επιθυμούμε. 
δ) δεδομένου ότι στις χώρες της Κεντροανατολικής Ευρώπης (οι περισσότερες από 
τις οποίες επιθυμούν να προσχωρήσουν στην Ένωση) παράγονται μεγάλες 
ποσότητες ΝΣΝ, έχει ουσιαστική σημασία να αναληφθεί δράση, από τη στιγμή που θα 
έχει καθορίσει η Κοινότητα την προσαρμογή του συστήματος της, δράση η οποία, με 
την κάλυψη του προγράμματος PHARE, θα συμπληρώνει τη δράση που έχει ήδη 
αναληφθεί απέναντι στις χώρες αυτές από πλευράς προπαρασκευής της νομοθεσίας 
τους για τις πρόδρομες ουσίες. Ομοίως, επειδή θα περάσουν μερικά χρόνια ακόμη 
μέχρις ότου γίνει πραγματικότητα η προσχώρηση των χωρών αυτών, θα πρέπει να 
συναφθούν ειδικές συμφωνίες, ανάλογες με αυτές που έχουν συναφθεί για τις 
πρόδρομες ουσίες με άλλες τρίτες χώρες, με σκοπό την ενδυνάμωση της 
αποτελεσματικότητας των δικών μας αντίστοιχων μηχανισμών. 
6. Χρονοδιάγραμμα 
ι 
Για να συνδυαστούν η ανάγκη ταχείας- αντίδρασης απέναντι στις σημερινές 
προκλήσεις και η ανάγκη ανάπτυξης αποτελεσματικών μέτρων, για τις δύο δράσεις 
που περιγράφονται υπό α) και β) θα πρέπει να υποβληθούν προτάσεις στις αρχές του 
προσεχούς φθινοπώρου. Το χρονοδιάγραμμα αυτό συμπίπτει με εκείνο της δράσης 
που περιγράφεται υπό γ), και για την οποία η Ένωση το αργότερο μέσα στον 
Οκτώβριο του 1997, θα πρέπει να είναι σε θέση να παρουσιάσει κοινοτική θέση στα 
αρμόδια διεθνή όργανα. 
Όσο για τη δράση που περιγράφεται υπό δ), δεν μπορεί λογικά να αναληφθεί 
(υποβολή στο Συμβούλιο αίτησης για ανάθεση εντολής διαπραγμάτευσης) παρά μόνο 
εφόσον εκδοθεί από το Συμβούλιο νέα νομοθεσία. Αυτό μπορεί να γίνει στις αρχές 
του 1998, εφόσον ο κανονισμός εκδοθεί σύντομα (με βάση το άρθρο 113). 
- Λ-
ΔΗΜΟΣΙΟΝΟΜΙΚΟ ΔΕΛΤΙΟ 
1. ΤΙΤΛΟΣ ΤΗΣ ΕΝΕΡΓΕΙΑΣ 
Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο 
σχετικά με τον έλεγχο των νέων συνθετικών ναρκωτικών 
2. ΣΧΕΤΙΚΑ ΚΟΝΔΥΛΙΑ ΤΟΥ ΠΡΟΫΠΟΛΟΓΙΣΜΟΥ 
Α-2511 δαπάνες συνεδριάσεων επιτροπών, οι διαβουλεύσεις με τις οποίες δεν 
είναι υποχρεωτικές στο πλαίσιο της διαδικασίας έκδοσης κοινοτικής 
νομοθεσίας. 
3. ΝΟΜΙΚΗ ΒΑΣΗ 
Υπό συζήτηση με το Συμβούλιο. 
4. ΠΕΡΙΓΡΑΦΗ Της ΕΝΕΡΓΕΙΑΣ 
4.1 Γενικός στόχος 
Αποσαφήνιση των απόψεων της Επιτροπής σχετικά με τον έλεγχο των 
προδρόμων ουσιών συνθετικών ναρκωτικών, και δημιουργία ενός συστήματος 
έγκαιρης προειδοποίησης και αξιολόγησης κινδύνων σε ό,τι αφορά τα 
συνθετικά ναρκωτικά, ενόψει ενδεχό,μενης απαγόρευσης από το Συμβούλιο. 
Στο πλαίσιο αυτό, η Επιτροπή αντιμετωπίζει το ενδεχόμενο δημιουργίας μιας 
τεχνικής επιτροπής για την αξιολόγηση των κινδύνων από τα νέα συνθετικά 
ναρκωτικά. Την προεδρία της τεχνικής επιτροπής θα έχει η Επιτροπή. 
4.2 Καλυπτόμενη περίοδος και ρυθμίσεις παράτασης 
Αόριστη 
5. ΤΑΞΙΝΟΜΗΣΗ ΔΑΠΑΝΩΝ Ή ΕΣΟΔΩΝ 
5.1 Μη υποχρεωτικές δαπάνες 
5.2 Μη διαχωριζόμενες πιστώσεις 
6. ΤΥΠΟΣ ΔΑΠΑΝΩΝ Ή ΕΣΟΔΩΝ 
Δεν έχει εφαρμογή. 
- 18-
7. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ (PART Β OF THE BUDGET) 
Καμία. 
8. ΜΕΤΡΑ ΠΡΟΛΗΨΗΣ ΤΗΣ ΑΠΑΤΗΣ 
Ουδέν. 
9. ΣΤΟΙΧΕΙΑ ΑΝΑΛΥΣΗΣ ΚΟΣΤΟΥΣ-ΑΠΟΤΕΛΕΣΜΑΤΙΚΟΤΗΤΑΣ 
//' the Commuée chaired by the Commission and which is mentioned in the 
Presidency proposal for a joint action on an early warning system for synthetic 
drugs would be created, its mission would be to assess the possible risks, 
including the health and social risks, caused by the traffic in and use of synthetic 
drugs. 
10. ΔΙΟΙΚΗΤΙΚΕΣ ΔΑΠΑΝΕΣ (SECTION III, PART A OF THE BUDGET) 
Actual mobilisation of the necessary administrative resources will depend on the 
Commission \s ant mal decision on the allocation of resources, taking into account 
(he number of staff and additional amounts authorised by the budgetary 
authority. 
10.1 Επιπτώσεις στον αριθμό θέσεων απασχόλησης 
Τύπος θέσης 
Μόνιμο και 
έκτακτο 
προσωπικό 
Άλλοι πόροι 
Σύνολο Α 
Β 
Γ Προσωπικό στο οποίο θα 
ανατεθεί η διαχείριση της 
ενέργειας 
Μόνιμοι 
υπάλληλοι 
1 
0,5 
1,5 Έκτακτοι 
υπάλληλοι 
ι Πηγή 
Διαθέσιμο 
δυναμικό 
στην 
αρμόδια ΓΔ 
ή υπηρεσία 
1 
0,5 
1,5 Πρόσθετο 
δυναμικό Διάρκεια 
~ IV 
10.2. Συνολικές δημοσιονομικές επιπτώσεις στο πρόσθετο ανθρώπινο δυναμικό 
ECU 
Ποσά Τρόπος υπολογισμού 
Μόνιμο προσωπικό 
Έκτακτο προσωπικό 
Άλλοι πόροι (σημειώνεται το 
κονδύλιο του προϋπολογισμού) 
Σύνολο 
10.3 Αύξηση λοιπών διοικητικών δαπανών ως αποτέλεσμα της ενέργειας 
ECU 
Κονδύλιο του Ποσά Τρόπος υπολογισμού 
προϋπολογισμού 
Α-2511 20,000 2 συνεδριάσεις της Επιτροπής κατ' 
1 έτος 
15 εμπειρογνώμονες ανά επιτροπή 
(695 ECU ανά εμπειρογνώμονα 
Σύνολο 20,000 
-Ιο 

ISSN 0254-1483 
COM(97) 249 τελικό 
ΕΓΓΡΑΦΑ 
GR 15 05 06 
Αριθ. καταλόγου : CB-CO-97-235-GR-C 
ISBN 92-78-20108-1 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο